
Z A P I S N I K

s 31. sjednice Vijeća Gradske četvrti Sesvete, održane 08. prosinca 2023 ., s početkom u 19.30 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Sjednica Vijeća Gradske četvrti Sesvete s planiranim početkom u 18.30 sati odgođena je za 19.30 sati istog dana obzirom da je predsjednik Vijeća Gradske četvrti Sesvete utvrdio da nema kvoruma za održavanje sjednice.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Nives Curić, Ivan Dokša, Damir Grgić, Zorica Gregurić, Mihaela Husić, Stjepan Kezerić, Magdalena Kozarić Špoljarić, Ivan Krivačić, Vedran Ledinščić, Vladimir Marić, Ivana Vladimira Petric, Damir Pigac.

Nenazočni članovi Vijeća Gradske četvrti Sesvete: 
Matija Kralj, Željko Grbavac, Katarina Petrović
Nazočni radno:
Hrvoje Banović - Zagrebački holding d.o.o., Podružnica Zagrebačke ceste
Josip Lukačec - Zagrebački holding d.o.o., Podružnica Zagrebačke ceste
Anđa Čujić- predsjednica Vijeća Mjesnog odbora Staro Brestje 
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara Vladimir Marić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 16 članova Vijeća. Dalje navodi da je članovima Vijeća e-poštom poslan zapisnik s 30. sjednice Vijeća. Upitao je imaju li primjedbi na zapisnik.
Damir Pigac imao je primjedbu na zapisnik te je tražio da se zatraži očitovanje Zagrebačkog holding d.o.o., Podružnice tržnice Zagreba što se dosada poduzelo u vezi inicijative uvođenja dodatnog sajamskog dana na prostoru sajmišta u Sesvetama. 
Vladimir Marić odgovorio je da će se poslati dopis. 
Damir Pigac zatražio je odgovore na prethodna traženja s proteklih sjednica za Prijedlog Zaključka za uređenje bajera tj. budućeg SRC Soblinec u Soblincu te Prijedlog Zaključka o izgradnji Doma za starije i nemoćne osobe u Sesvetama. Nadalje je zatražio da se izuzme od glasovanja s ove sjednice. 
Vladimir Marić odgovorio je da će se poslati požurnice. 
Nakon rasprave članovi Vijeća su glasovali o usvajanju zapisnika te je s 15 glasova „za“ i 1 suzdržan glas usvojen zapisnik s prethodne sjednice.
Izvješće o glasanju za zapisnik s 30. sjednice Vijeća, priloženo je uz ovaj Zapisnik i njegov je sastavni dio.
Predsjednik je u pozivu na sjednicu predložio dnevni red, kako slijedi:

DNEVNI RED:

1. Prijedlog zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Financijskog plana Gradske četvrti Sesvete za 2024.
3. Prijedlog Plana komunalnih aktivnosti Gradske četvrti Sesvete u 2024.
4. Prijedlog zaključka o usvajanju Prijedloga Programa održavanja komunalne infrastrukture na području Gradske četvrti Sesvete u 2024.
5. Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. – davanje mišljenja
6. Prijedlog Programa građenja komunalne infrastrukture na području Grada Zagreba u 2024. – davanje mišljenja
7. Prijedlog zaključka o davanju mišljenja na Odluku o stavljanju izvan snage Odluke o obustavi plaćanja troškova izgradnje priključka na komunalne vodne građevine
8. Prijedlog zaključka o davanju mišljenja na Nacrt prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
9. Prijedlog zaključka o strategijskom interesu Grada Zagreba na k.č.br. 1842 k.o. Sesvete novo – davanje mišljenja
10. Prijedlog zaključka o korištenju garaža i garažnih mjesta u vlasništvu Grada Zagreba, na području Mjesnog odbora Novi Jelkovec
11. Prijedlog zaključka o davanju mišljenja na zahtjev Lidije Molzer za dostavu pitke vode cisternom
12. Razno.

Nadalje predsjednik predlaže, uz obrazloženje, da se u dnevni red uvrsti točka: Prijedlog Zaključka o imenovanju novoizgrađene pješačke i biciklističke staze u „Šetnicu fra Stipe Karajice“. Zatim predsjednik predlaže glasanje o prihvaćanju ovog prijedloga za dopunu dnevnog reda.
Članovi Vijeća su glasovali te je Vijeće Gradske četvrti Sesvete s 15 glasova „za“ i  1 suzdržan glas prihvatilo dopunu dnevnog reda predmetnom točkom. 
Izvješće o glasanju za dopunu dnevnog reda s 31. sjednice Vijeća, priloženo je uz ovaj Zapisnik i njegov je sastavni dio.
Nadalje predsjednik predlaže, uz obrazloženje, da se u dnevni red uvrsti točka: Prijedlog Zaključka o imenovanju novoizgrađene pješačke i biciklističke staze u „Kata Rabus i sin“. Zatim predsjednik predlaže glasanje o prihvaćanju ovog prijedloga za dopunu dnevnog reda.
Članovi Vijeća su glasovali te je Vijeće Gradske četvrti Sesvete s 14 glasova „za“ i  2 suzdržan glas prihvatilo dopunu dnevnog reda predmetnom točkom. 
Izvješće o glasanju za dopunu dnevnog reda s 31. sjednice Vijeća, priloženo je uz ovaj Zapisnik i njegov je sastavni dio.

DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Financijskog plana Gradske četvrti Sesvete za 2024.
3. Prijedlog Plana komunalnih aktivnosti Gradske četvrti Sesvete u 2024.
4. Prijedlog zaključka o usvajanju Prijedloga Programa održavanja komunalne infrastrukture na području Gradske četvrti Sesvete u 2024.
5. Prijedlog zaključka o Prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. – davanje mišljenja
6. Prijedlog zaključka o Prijedlogu Programa građenja komunalne infrastrukture na području Grada Zagreba u 2024. – davanje mišljenja
7. Prijedlog zaključka o imenovanju novoizgrađene pješačke i biciklističke staze u "Šetnica fra. Stipe Karajice"
8. Prijedlog zaključka o imenovanju novoizgrađene pješačke i biciklističke staze u "Kata Rabus i sin"
9. Prijedlog zaključka o davanju mišljenja na Odluku o stavljanju izvan snage Odluke o obustavi plaćanja troškova izgradnje priključka na komunalne vodne građevine
10. Prijedlog zaključka o davanju mišljenja na Nacrt prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
11. Prijedlog zaključka o strategijskom interesu Grada Zagreba na k.č.br. 1842 k.o. Sesvete novo – davanje mišljenja
12. Prijedlog zaključka o korištenju garaža i garažnih mjesta u vlasništvu Grada Zagreba, na području Mjesnog odbora Novi Jelkovec
13. Prijedlog zaključka o davanju mišljenja na zahtjev Lidije Molzer za dostavu pitke vode cisternom
14. Razno.

Vladimir Marić poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća glasovali su te je Vijeće Gradske četvrti Sesvete s 15 glasova „za“ i 1 suzdržan glas izglasalo.
Izvješće o glasanju za dnevni red priloženo je uz ovaj Zapisnik i njegov je sastavni dio.

		Predsjednik je predložio da se prvo sasluša izvješće o realizaciji predstavnika Podružnice Zagrebačke ceste te da se onda nastavi rad po dnevnom redu. Nadalje pojašnjava da su predstavnici Zagrebačkih cesta pozvani kako bi dobili odgovore na Zaključak koji je donesen u kolovozu vezano za lošu realizaciju Zagrebačkih cesta na području Gradske četvrti Sesvete te ostala traženja koja su u nadležnosti Zagrebačkih cesta. 
		Predstavnici Zagrebačkih cesta navode da su oni došli ispred Zagrebačkih cesta, ali da je njihova ingerencija prometna signalizacija i semafori te su slobodni odgovoriti na pitanja vezano za problematiku prometne signalizacije i semafora, a vezano uz upit koji se tiču asfalterskih radova zamolili su da se pošalju pisani upiti na Zagrebačke ceste. 
		U konstruktivnoj raspravi sudjeluju Stjepan Kezerić, Vinko Batinić, Marko Brkić, Ivan Dokša, Nives Curić, Zorica Gregurić, Vedran Ledinščić, Ivan Krivačić, Ivana Vladimira Petric, Hrvoje Banović, Josip Lukačec i Vladimir Marić. U raspravi većina vijećnika izrazilo je nezadovoljstvo izvršenim radovima od strane Zagrebačkih cesta na području Gradske četvrti Sesvete te količinom zaštitnih stupića koji su nakon tri godine nabavljeni i namijenjeni za Gradsku četvrt Sesvete. Nadalje s obzirom da je godina prije kraju zatraženo je da se čim prije krenu postavljati zaštitni stupići na lokacije di su izdana rješenja kako bi se iskoristila sredstva koja su osigurana u Planu komunalnih aktivnosti Gradske četvrti Sesvete u 2023. Zatim je zatražena bolja koordinacija semafora na glavnim prometnicama u Sesvetama zbog velikih prometnih gužva koje se stvarju u vršne sate. 
	Predsjednik je zahvalio na izlaganju te se prelazi na rad po dnevnom redu. 
	

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2023. 
	Vladimir Marić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2023. Zatim pojašnjava da su u odnosu na poslane materijale usklađeni iznosi s pristiglim troškovnicima. Potom je otvorio raspravu.
	Daljnje rasprave nije bilo, članovi Vijeća su glasovali te je većinom glasova, s 10 glasova „za“, 5 protiv i 1 suzdržan glas donijelo:
	
Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog Financijskog plana Gradske četvrti Sesvete za 2024. 
	
	Vladimir Marić obrazlaže prijedlog. Potom je otvorio raspravu.
	U raspravi sudjeluju Magdalena Kozarić Špoljarić i Vladimir Marić. 
	Nakon rasprave, članovi Vijeća su glasovali te je većinom glasova, s 15 glasova „za“ i 1 suzdržan glas donijelo:

 Financijski Plan Gradske četvrti Sesvete za 2024. 

/ Zaključak se prilaže zapisniku sjednice/

	Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog Plana komunalnih aktivnosti Gradske četvrti Sesvete u 2024. 

	Vladimir Marić navodi da je svima dostavljen prijedlog Plana komunalnih aktivnosti Gradske četvrti Sesvete u 2024. Zatim pojašnjava da su u odnosu na poslane materijale ubačene dvije nove manje akcije. Potom je otvorio raspravu. 
	U raspravi sudjeluje Ivan Krivačić, Nives Curić i Vladimir Marić. Dana je primjedba na pojedine akcije iz Plana komunalnih aktivnosti Gradske četvrti Sesvete u 2024.g. te je zaključeno da će se dodatno provjeriti navedene stavke.
	Nakon rasprave, članovi Vijeća su glasovali te je većinom glasova, s 10 glasova „za“, 5 protiv glasa i 1 suzdržan glas donijelo:

Plan komunalnih aktivnosti Gradske četvrti Sesvete u 2024. 

/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.


Ad 4) Prijedlog zaključka o usvajanju Prijedloga Programa održavanja komunalne infrastrukture na području Gradske četvrti Sesvete u 2024.

	Vladimir Marić obrazlaže prijedlog. Potom je otvorio raspravu.
	Daljnje rasprave nije bilo, članovi Vijeća su glasovali te je većinom glasova, s 15 glasova „za“ i 1 suzdržan glas donijelo:
	
PROGRAM
održavanja komunalne infrastrukture
na području Gradske četvrti Sesvete u 2024

/ Zaključak se prilaže zapisniku sjednice/

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog zaključka o Prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. – davanje mišljenja

	Vladimir Marić obrazlaže prijedlog. Potom je otvorio raspravu.
	Daljnje rasprave nije bilo, članovi Vijeća su glasovali te je većinom glasova, s 15 glasova „za“ i 1 suzdržan glas donijelo:
	
Zaključak
o davanju mišljenja na Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog zaključka o Prijedlogu Programa građenja komunalne infrastrukture na području Grada Zagreba u 2024. – davanje mišljenja

	Vladimir Marić obrazlaže prijedlog. Potom je otvorio raspravu.
	Daljnje rasprave nije bilo, članovi Vijeća su glasovali te je većinom glasova, s 15 glasova „za“ i 1 suzdržan glas donijelo:
	
Zaključak
o davanju mišljenja na Prijedlog Programa građenja komunalne infrastrukture na području Grada Zagreba u 2024. 

/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

Ad 7) Prijedlog zaključka o imenovanju novoizgrađene pješačke i biciklističke staze u "Šetnica fra. Stipe Karajice"

	Vladimir Marić poziva predlagatelja g. Vinka Batinića da obrazloži prijedlog. U daljnjoj raspravi sudjeluju Magdalena Kozarić Špoljarić, Vinko Batinić i Vladimir Marić.
	Nakon rasprave, članovi Vijeća su glasovali te je većinom glasova, s 10 glasova „za“, 5 protiv glasa i 1 suzdržan glas donijelo:
	
Zaključak
o imenovanju novoizgrađene pješačke i biciklističke staze u
"Šetnica fra Stipe Karajice"

/ Zaključak se prilaže zapisniku sjednice/

Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio.

/ Damir Grgić izašao sa sjednice u 20,54/
/ Željko Blažinović odlazi sa sjednice u 20,54/

Ad 8) Prijedlog zaključka o imenovanju novoizgrađene pješačke i biciklističke staze u "Kata Rabus i sin"

	Vladimir Marić poziva predlagatelja g. Ivana Krivačića da obrazloži prijedlog. U daljnjoj raspravi sudjeluju Vinko Batinić, Ivan Dokša, Petar Bajan, Magdalena Kozarić Špoljarić, Vedran Ledinščić, Ivan Krivačić i Vladimir Marić. 
	Nakon rasprave, članovi Vijeća su glasovali te s 5 glasova „za“, 5 protiv i 4 suzdržana glasa Vijeće nije izglasalo isti.

Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.
	
Ad 9) Prijedlog zaključka o davanju mišljenja na Odluku o stavljanju izvan snage Odluke o obustavi plaćanja troškova izgradnje priključka na komunalne vodne građevine

/ Damir Grgić dolazi na sjednicu u 20,59/

	Vladimir Marić obrazlaže prijedlog. Potom je otvorio raspravu.
	Daljnje rasprave nije bilo, članovi Vijeća su glasovali te je većinom glasova, s 14 glasova „za“ i 1 suzdržan glas donijelo:

Zaključak
o davanju mišljenja na Prijedlog Odluke o stavljanju izvan snage Odluke o obustavi plaćanja troškova izgradnje priključaka na komunalne vodne građevine 
/ Zaključak se prilaže zapisniku sjednice/

Izvješće o glasanju za 9. točku dnevnog reda priloženo je uz ovaj Zapisnik i njegov je sastavni dio.

Ad 10) Prijedlog zaključka o davanju mišljenja na Nacrt prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

	Vladimir Marić obrazlaže prijedlog te predlaže da se prijedlog Zaključka nadopuni lokacijama za sezonsku prodaju jagoda, trešanja i bobičastog voća u Ninskoj ulici, platou unutar A bloka u Novom Jelkovcu te u Ulici 144. brigade Hrvatske vojske. Potom je otvorio raspravu.
	U raspravi sudjeluju Magdalena Kozarić Špoljarić i Vladimir Marić. Nakon rasprave predložena je još jedna lokacija Zagrebačka cesta kbr. 2.
	Nakon rasprave, članovi Vijeća su glasovali te je većinom glasova, s 14 glasova „za“ 1 suzdržan glas donijelo:

Zaključak
o davanju mišljenja na Nacrt prijedloga Odluke o izmjenama i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina  
/ Zaključak se prilaže zapisniku sjednice/

Izvješće o glasanju za 10. točku dnevnog reda priloženo je uz ovaj Zapisnik i njegov je sastavni dio.

Ad 11) Prijedlog zaključka o strategijskom interesu Grada Zagreba na k.č.br. 1842 k.o. Sesvete novo – davanje mišljenja

/ Marko Brkić odlazi sa sjednice u 20,59/

	Vladimir Marić navodi kako je Vijeće Gradske četvrti Sesvete zaprimilo molbu za očitovanjem o strategijskom interesu Vijeća Gradske četvrti Sesvete na k.č.br. 1842 k.o. Sesvete novo. Nadalje navodi kako zaključak Vijeća Mjesnog odbora Centar nije jasan obzirom da predmetna čestica nije u blizini očekivanog obuhvata radova na podvožnjaku u Jelkovečkoj cesti te je unutar GUP-a u gospodarskoj – poslovnoj zoni, a Vijeće Mjesnog odbora Centar se nije očitovalo želi li tamo nešto raditi. Potom je otvorio raspravu. 

/ Petar Bajan odlazi sa sjednice u 21,06/

	U daljnjoj raspravi sudjeluju Nives Curić, Mihaela Husić, Vedran Ledinščić, Ivana Vladimira Petric i Vladimir Marić. Nakon rasprave zaključeno je da se zatraži informacija što se planira izgraditi na predmetnoj čestici te što se sukladno GUP-u Sesveta uopće može izgraditi na predmetnoj čestici te da se pošalje Zaključak kako je Vijeće mišljenja da je predmetna čestica od strategijskog interesa sve dok se dodatno ne dostave podatci u koju svrhu se traži mišljenje Vijeća Gradske četvrti Sesvete, odnosno da li se predmetna čestica traži u zakup ili je riječ o kupoprodaji iste.
	Nakon rasprave, članovi Vijeća su glasovali te je većinom glasova, s 12 glasova „za“ 1 suzdržan glas donijelo Zaključak uz traženje dodatnog obrazloženja:




Zaključak
o davanju mišljenja na Prijedlog zaključka o strategijskom interesu Grada Zagreba na k.č.br. 1842 k.o. Sesvete novo 

/ Zaključak se prilaže zapisniku sjednice/
Izvješće o glasanju za 11. točku dnevnog reda priloženo je uz ovaj Zapisnik i njegov je sastavni dio.

Ad 12) Prijedlog zaključka o korištenju garaža i garažnih mjesta u vlasništvu Grada Zagreba, na području Mjesnog odbora Novi Jelkovec

	Vladimir Marić navodi kako je Vijeće Mjesnog odbora Novi Jelkovec podržalo ovakav prijedlog Zaključka jer su zakupnici gradskih parkirališnih mjesta dovedeni u položaj da ne mogu legalno produžiti zakup. Potom je otvorio raspravu. 
	U raspravi sudjeluju Zorica Gregurić, Nives Curić, Ivan Krivačić. Magdalena Kozarić Špoljarić.
	Nakon rasprave, članovi Vijeća su glasovali te je većinom glasova, s 12 glasova „za“ 1 suzdržan glas donijelo:

Zaključak
o korištenje garaža i garažnih mjesta u vlasništvu Grada Zagreba,
na području Mjesnog odbora Novi Jelkovec

/ Zaključak se prilaže zapisniku sjednice/

Izvješće o glasanju za 12. točku dnevnog reda priloženo je uz ovaj Zapisnik i njegov je sastavni dio.

Ad 13) Prijedlog zaključka o davanju mišljenja na zahtjev Lidije Molzer za dostavu pitke vode cisternom

Vladimir Marić navodi da je svima dostavljen zahtjev građanke Lidije Molzer te zaključak Vijeća Mjesnog odbora Šimunčevec. Potom je otvorio raspravu.
	Daljnje rasprave nije bilo, vijeće je jednoglasno s 13 glasa donijelo:

Zaključak
o  davanju mišljenja na zahtjev Lidije Molzer za dostavu pitke vode

/ Zaključak se prilaže zapisniku sjednice/

Izvješće o glasanju za 13. točku dnevnog reda priloženo je uz ovaj Zapisnik i njegov je sastavni dio.

Ad 14) Razno

Vladimir Marić otvorio je raspravu.
	Damir Pigac postavio je upit vezano za postavu uspornika prometa i postavu prometnih ogleda, na području Mjesnog odbora Moravče. Nadalje prema odgovoru koji je pristigao nije moguće postaviti uspornike prometa jer je cesta županijska, a na području Mjesnog odbora Adamovec su postavljeni uspornici prometa na županijskoj cesti.
	Stipe Jurić odgovorio je da na području Mjesnog odbora Adamovec nije cijela cesta županijska već je dio u nadležnosti Grada Zagreba.
/ Damir Grgić odlazi sa sjednice u 21,18/	
	
	Stjepan Kezerić postavio je upit da li je pristigao odgovor vezano za dovršetak radova na Trgu Dragutina Domjanića.
	Vladimir Marić navodi da odgovor nije pristigao.
	Stjepan Kezerić moli da se zatraži sazivanje komisijskog očevida za Trg Dragutina Domjanića.
	Vladimir Marić navodi da će se dopisom zatražiti sazivanje komisijskog očevida. 
	
/ Damir Pigac odlazi sa sjednice u 21,20/
	
	Vedaran Ledinščić postavio je upit u kojoj je fazi izdavanje rješenja za postavu stupića na Kašinskoj cesti od kbr. 42 do Trakošćanske ulice. 
	Vladimir Marić odgovorio je da će se poslati upit. 
	Vedran Ledinščić i Nives Curić interesirali su se vezano za organizaciju Adventa u Sesvetama.
	Vladimir Marić navodi da se nitko nije javio na natječaj te neće biti Adventa u Sesvetama. 
	Vedran Ledinščić predlaže da se kontaktira Gimnazija Sesvete i Gradski ured za obrazovanje, sport i mlade s obzirom da se parkiralište vraća u prvobitne stanje da se zelena površina tj. livada da u nadležnost škole kako bi u budućnosti sportska dvorana mogla dobiti uporabnu dozvolu.
	Vladimir Marić navodi da će se organizirati sastanak s ravnateljicom Gimnazije Sesvete na tu temu.
	Vinko Batinić zatražio je da se ponovno pozove na sjednicu direktor Podružnice Zagrebačke ceste kako bi dobili odgovore na pitanja vezano za asfalterske radove na području Gradske četvrti Sesvete. Nadalje je zatražio da se pošalje požurnica na upite u kojoj fazi je izgradnja II. etape Branimirove ulice,  zatim što je poduzeto za denivelaciju pružnih prijelaza na području Gradske četvrti Sesvete, nadalje kada se može očekivati rekonstrukcija Dugoselske ceste i zašto se još nije završio projekt Cerske ulice u Sesvetskom Kraljevcu. Također je zatražio da se pošalje dopis prema ZET-u da se iznađe rješenje za produljenje autobusne linije kroz Mjesni odbor Kašinska Sopnica.
	Vladimir Marić odgovorio je da će se poslati dopisi na nadležne urede. 
	Zorica Gregurić predlaže da se kod budućih javnih natječaja za organizaciju Adventa u Sesvetama prilagode prema potrebama Sesveta. 
	Vladimir Marić odgovorio je da će se zatražiti sastanak s nadležnim uredom na kojem će se iznijeti problematika te predložiti bolja prilagodba kod raspisivanja natječaja kako bi se možda netko javio na natječaj i organizirao iduću godinu Advent u Sesvetama. 
	Magdalena Kozarić Špoljarić navodi obzirom na odgovor od Zrinjevca da oni održavaju zelenu površinu oznake k.č.br. 1283 k.o. Sesvete, koja se nalazi ispred Hrvatske pošte predlaže  se i dalje održava zelene površina na predmetnoj čestici, ali da se poštuje određeni propisi i pravo vlasništva. 
	Vladimir Marić navodi da će se poslati dopis. 
	Ivan Krivačić zatražio je da se pošalje dopis prema nadležnom uredu da nam dostave tablicu koja su zemljišta na području Gradske četvrti Sesvete u vlasništvu Grada Zagreba.
	Vladimir Marić navodi da će se poslati dopis. 
	Ivan Krivačić zatražio je da se osvijetli „Jankec“ tj. logo u bivšoj tvornici Sljemena te je izrazio nezadovoljstvo što se nije podržao prijedlog o imenovanju novoizgrađene pješačke i biciklističke staze u "Kata Rabus i sin", a Mjesni odbor Sesvetska Sopnica nije donijela Zaključak da se predmetna pješačka i biciklistička imenuje u "Šetnica fra. Stipe Karajice"
	Vinko Batinić nadovezao se da su predsjednik i podpredsjednik Mjesnog odbora Sesvetska Sopnica zatražili imenovanje novoizgrađene pješačke i biciklističke staze u "Šetnica fra. Stipe Karajice".
	Ivan Krivačić zatražio je dostavu Zaključka od Vijeća Mjesnog odbora Sesvetska Sopnica o imenovanju novoizgrađene pješačke i biciklističke staze u "Šetnica fra. Stipe Karajice" te da se u Planu komunalnih aktivnosti Gradske četvrti Sesvete u 2024. osiguraju sredstva za osvjetljenje šetnice. 
[bookmark: _GoBack]	Vladimir Marić odgovorio je da će se zatražiti postava rasvjete novoizgrađene šetnice preko Programa građenja komunalne infrastrukture na području Grada Zagreba u 2024. te da će se izvidjeti mogućnost rasvjete loga u bivšoj tvornici „Sljeme“.
	
 	Daljnje rasprave nije bilo, te je Vijeće završilo s radom u 21,50.


KLASA: 024-08/23-002/300
URBROJ: 251-13-11-12/004-23-2
Sesvete, 08. prosinca 2023. 				                            Predsjednik Vijeća
Zapisnik sastavio:							Gradske četvrti Sesvete

Nives Polojac							      	Vladimir Marić, mag.pol. 



